На основу члана 27. став 5, члана 135. став 2. Закона о стечају и у складу са Националним стандардом бр. 5 о начину и поступку уновчења имовине стечајног дужника, стечајни управник - Агенција за лиценцирање стечајних управника у поступку стечаја над стечајним дужником:

**Предузеће за производњу електронских компоненти и склопова ЕИ КОМПОНЕНТЕ ДОО Ниш - у стечају, Булевар Вељка Влаховића 80-86, Ниш-Медиана**

 **ОБЈАВЉУЈЕ**

**ПОЗИВ ЗА ДОСТАВУ ПОНУДА**

**за пружање услуга процене вредности имовине стечајног дужника и процене вредности стечајног дужника као правног лица на чиијој имовини постоје разлучна права**

**За потребе утврђивања процењене вредности у поступку продаје проценитељ ће користити следеће методе:**

* Процену вредности имовине ликвидационом методом;
* Процену вредности правног лица према методама које су у складу са Међународним стандардима процене и Међународним рачуноводственим стандардима, а којом се обезбеђује највећа вредност за повериоце;
* Извршити процену целисходности продаје стечајних дужника као правних лица у односу на продају имовине стечајних дужника појединачно.

Проценитељ ће такође:

* Извршити процену целисходности продаје стечајног дужника као правног лица у односу на продају имовине стечајног дужника појединачно;
* Утврдити учешће вредности процењене имовине на којој је конституисано разлучно право, у односу на процену вредности правног лица (изражено процентима);
* Саставити и доставити правно мишљење у вези са правним статусом имовине која је предмет процене, на основу прибављене документације, све ближе описано у нацрту уговора.

**Одабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника.** У случају да Одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи, односно њихови овлашћени представници, могу добити детаљније информације за израду понуде, као и интегрални текст Позива са свим предвиђеним условима на адреси повереника стечајног управника Раице Милићевића, ул. Цара Душана 54, ПЦ Душанов базар, први спрат, локал 119, 18000 Ниш, сваког радног дана од 9:00 до 14:00 часова, или путем електонсе адресе raica.milicevic@gmail.com. Контакт телефон: 063/456-320.

**Понуде за вршење услуга процене могу се предати најкасније до 19.04.2024. године до 14 часова, на адресу: ул. Цара Душана 54, ПЦ Душанов базар, први спрат, локал 119, 18000 Ниш.**

**Напомена: Понуде морају бити потписане од стране овлашћеног лица код пунуђача и оверене одговарајућим печатом.**